tartuNLP/wikipedia-smugri-20251201 huggingface dataset:
Ohvitseride teenistuskäigu seadlus

Ohvitseride teenistuskäigu seadlus (RT 1938, 100, 871) määras Eesti ohvitseride teenistuskäigu nii rahu kui ka sõja ajal.
Seadlus anti Vabariigi Presidendi poolt 28. novembril 1938 ja avaldati Riigi Teatajas 8. detsembril 1938 (RT 1938, 100, 871), mil ta ka jõustus (seadluse XI osa). Seadluse algtekstile kirjutasid alla Vabariigi President Konstantin Päts, Sõjavägede Ülemjuhataja Johan Laidoner, Peaminister Kaarel Eenpalu ja Sõjaminister Paul Lill.
Seadluse alusel toimus kaks korralist ohvitseride kõrgendamist auastmes: 24. veebruaril 1939 ja 24. veebruaril 1940.
Jack Lovelock

Jack Lovelock (õieti John Edward Lovelock; 5. jaanuar 1910 Crushington, Uus-Meremaa – 28. detsember 1949 New York, USA) oli Uus-Meremaa kergejõustiklane. 
Ta võitis Berliini olümpiamängudel 1500 m jooksu, püstitades finaaljooksus ka uue maailmarekordi tulemusega 3.47,8.
Mikroelemendid

Mikroelemendid on keemilised elemendid, mida organismid (taimed ja loomad) vajavad elutegevuseks suhteliselt väikeses koguses (võrrelduna makroelementidega).
Mikroelementideks loetakse aineid, mida organism vajab kontsentratsioonides 0,1–0,5 mg. Levinumad mikroelemendid on magneesium, raud, vask, koobalt, tsink, jood, seleen jt.
Et mikroelemendid on paljude bioaktiivsete ühendite keemilised komponendid, siis nende defitsiidi tagajärjel häirub organismi elutegevus, enamasti tekivad vaegushaigused.
Roomajatel.
Madudel.
Madude kehas leiduvaid mikroelemente on vähe uuritud, kuid need olenevad nii indiviidi elupaigast, liigist, toitumusest, reproduktiivsest staatusest jpt teguritest.
Hiinas 1993. aastal läbi viidud uurimuses tuvastati ICP-AES-i (ingl "inductively coupled plasma atomic emission spectroscopy") meetodil madude kehaosades rohkem kui 17 mikroelementi: Cu, Zn, Fe,Mn, Se, strontsium (Sr), Al, Si, Ni, Ba, Co, Pb, Ge, Cd, Mo, La jt.
Uuringu tarvis eemaldati pea neljal kilplõugmadude ("Agkistrodon") perekonda liigitatud maoliigil: "Agkistrodon blomhoffei brevicaudus", "Agkistrodon saxatilis", "Agkistrodon shepaoensis", "Agkistrodon ussuriensis".
Tulemused: 
Üldkehakate, lihased ja luustik.
Graafikud uuritud madude nahal, lihastes ja skeletis sisalduvate mikroelementide kohta on sarnased, kuid esineb mitmeid erisusi. Tsingi, raua ja alumiiniumi sisaldus on suuremad nahas. Skelett sisaldab rohkem tsinki, strontsiumi ja baariumi ning vähem rauda, alumiiniumi ja kroomi (Cr) kui nahk ja lihased.
Südame-veresoonkond, kopsud ja hingetoru.
Nimetatud elundites tuvastati rohkem tsinki, rauda, alumiiniumi ja kroomi kui vaske ja mangaani ja vähem niklit, germaaniumi, molübdeeni, koobaltit ja lantaani.
Südame, veresoonte ja kopsude vase, tsingi, raua ja alumiiniumi sisaldus on suurem kui veres ja hingetorus.
Seedeelundkond, maks ja kõhunääre.
Seedeelundkonnas on tuvastatud keskmises koguses tsinki, rauda, alumiiniumi, molübdeeni ja kroomi. Vaske, mangaani, seleeni, strontsiumi ja baariumi on väiksemas koguses.
Maksa, põrna ja sapipõie mikroelementide sisaldus on üsna sarnane.
Sapp.
Paljusid mikroelemente leidub ka sapis: vask, mangaan, seleen, strontsium, alumiinium, germaanium, baarium, molübdeen, plii, kroom.
Neerud ja paljunemiselundid.
Neerud ja paljunemiselundid sisaldavad märkimisväärses koguses mangaani, seleeni, baariumi, kroomi kuid väga vähe räni, niklit, kaadmiumi, molübdeeni ja koobaltit.
Munajuhad ja emakas sisaldavad, neerudega võrreldes, rohkem tsinki, rauda, alumiiniumi ja pliid.
Peaaju, seljaaju ja mürginääre.
Peaaju ja seljaaju mikroelementide sisaldus on üsna sarnane: tsink, raud, kroom, vask, alumiinium, mangaan, seleen, strontsium, nikkel ja baarium.
Mürginäärme sisaldab rohkelt tsinki.
Makroelemendid

Makroelemendid on keemilised elemendid, mida organismid (taimed ja loomad) vajavad elutegevuseks suhteliselt suurtes kogustes (võrrelduna mikroelementidega). 
Makroelemente saab käsitleda kitsamas ja laiemas mõistes. Kitsamas mõistes arvatakse siia kaltsium, fosfor, magneesium, kaalium, naatrium, kloor ja väävel. Laiemas mõttes aga lisaks eelmainituile ka organismide peamised koostiselemendid – süsinik, hapnik, lämmastik ja vesinik. 
Taimede kontekstis räägitakse mõnikord ka makrotoiteelementidest.
Adolfo Consolini

Adolfo Consolini (5. jaanuar 1917 Costermano vald (Verona provints) – 20. detsember 1969 Milano) oli Itaalia kettaheitja. 
1948. aasta Londoni olümpiamängudel tuli ta olümpiavõitjaks ja 1952. aasta Helsingi olümpiamängudel võitis hõbemedali. 
Ta tuli Euroopa meistriks kolm korda (1946, 1950 ja 1954).
1960. aasta Rooma olümpiamängudel andis ta sportlaste esindajana olümpiavande.
Dekabristid

Dekabristid olid poliitiline liikumine, mis tekkis Venemaa Keisririigis 19. sajandi esimesel poolel pärast Napoleoni sõdade lõppu. 
Liikumises osales mitu gruppi riigikorralduse muutmist vajalikuks pidanud Venemaa sõjaväelasi. 
Liikumise kulminatsioon oli detsembris 1825 keiser Aleksander I surmale järgnenud troonipärimisarusaamatustes Peterburi Senati väljakul toimunud relvastatud vastuhakk uuele Venemaa keisrile Nikolai I-le. Selle järgi ongi liikumine nime saanud.
Leo Laurson

Leo Laurson VR I/3 (ka Leopold; 2. veebruar 1897 Konguta vald – 20. aprill 1972 Buenos Aires) oli Eesti sõjaväelane (kapten) ja diplomaat.
Ta sündis külakooliõpetaja 11. lapsena. Laurson õppis Vastse-Kuuste Ministeeriumikoolis ja Hugo Treffneri Gümnaasiumis. 
1915. aasta kevadel saadeti ta mobilisatsiooni korras Petrogradi Tšugujevi Sõjakooli, mille lõpetamisel sama aasta oktoobris hakkas teenima Soome küttide polgus, 479. Kadnikovi jalaväepolgus ja 727. Novoseleginski jalaväepolgus. Osales I maailmasõjas 1916–1917 pataljoniülemana. 1917. aastal sai ta haavata ja viidi Petrogradi ravile.
1918. aastal astus ta Petrogradi Ülikooli õigusteaduskonda. Osales Vabadussõjas Tartu Kaitsepataljoni koosseisus. Sama aasta detsembrist kuni 1920. aasta juulini oli Soomes sideohvitser ja Eesti sõjaväeline esindaja. Pärast seda oli Kindralstaabi luurejaoskonna ülem kuni järgmise aasta juunini, kui arvati kaptenina reservi.
1921. aasta detsembrist kuni 1923. aasta maini oli ta Berliinis Eesti saatkonnas II sekretär. 1923. aasta novembrist 1925. aasta augustini töötas Eesti Välisministeeriumis ametnikuna erinevatel ametikohtadel. 1924. aastal oli Moskvas Eesti saatkonnas ajakirjandusatašee. 
1926. aastal tegutses välismaal ajakirjanikuna. 1927–1929 töötas Tallinnas USA Informatsiooniagentuuris. 1929–1934 oli tööl Helsingis Argentina konsulaadis. 1934–1940 töötas ta Tallinnas Hispaania saatkonnas. Nõukogude võimuorganid saatsid ta 1940. aastal Helsingisse Hispaania konsulaati, kust Laurson põgenes Rootsi. 
1940–1949 töötas ta Stockholmi politseis tõlgina, samal ajal oli Kuninglikus Tehnikainstituudis hispaania ja vene keele lektor.
1949. aastal läks ta Argentinasse, kus oli ajalehe Kauge Kodu toimetaja ja keeleõpetaja koolides.
Ta kuulus Eesti Kaitseliitu, oli Rootsis Stockholmi Eesti Seltsi esimees ja Eesti Komitee asutajaliige.
Talle anti Georgi risti IV järgu orden ja 1921. aastal Vabadusristi I liigi 3. järgu teenetemärk.
Ta suri südameataki tagajärjel.
Tuija Lehtinen

Tuija Kirsti Hillevi Lehtinen (sündinud 12. detsembril 1954 Helsingis) on Soome kirjanik.
Nitritid

Nitritid on lämmastikushappe soolad. Nitrit ioon keemilise valemiga NO2− on anioon sümmeetriliste N-O sidemetega. Terve O-N-O molekul moodustab 120° nurga. Protoneerimisel on saaduseks nõrk hape. Nitritit saab oksüdeerida või redutseerida ning tulemus oleneb oksüdeerijast/redutseerijast. Nitrit on ka ligand, mis suudab siduda metalle viit erinevat moodi. Nitrit on ka oluline biokeemias lämmastikmonooksiidi allikana. Orgaanilises keemias esineb NO2 rühm happe estrites ja nitro ühendites. Enamik nitriteid on vees lahustuvad ja mürgised. 
Looduses tekivad nitritid eeskätt bioloogilise reduktsiooni vaheühendeina, seetõttu neid loodustingimustes enamasti suurtes kontsentratsioonides ei leidu.
Győri ETO FC

Győri ETO FC ("Győri Egyetértés Torna Osztály Football Club") on Ungari linna Győri spordiklubi. 1904. aastal "Győri Vagongyár ETO"-na asutatud klubi on mitu korda nime vahetanud. Tunnusvärvid on roheline ja valge.
Klubi jalgpallimeeskond on valitsev Ungari meister, kes on kokku meistriks tulnud neljal korral (1963, 1982, 1983, 2013) ning kuulub hooajal 2013/14 riigi kõrgliigasse.
Eesti jalgpallikoondise mängijad Tarmo Kink ja Tihhon Šišov sõlmisid 5. jaanuaril 2009 klubiga 3,5-aastase lepingu. Ungari klubi teatas 15. jaanuaril, et loobub kehtivast lepingust hoolimata Šišovi teenetest. 
Veebruaris 2009 liitus klubiga Jarmo Ahjupera.
Tiivad varvaste vahel

"Tiivad varvaste vahel" on soome kirjaniku Tuija Lehtineni romaan, mis ilmus 2005. aastal.
Sisukirjeldus.
See raamat jutustab Timo-nimelisest poisist. 
Timol on pruunid silmad ja tumedad juuksed. Timo on ainus poisslaps oma suguvõsas. Ta elab koos oma ema ja vanatädi Signega. Timole ei meeldinud vanatädi. Pärast vanatädi surma vabanesid ema ja Timo tema meelevalla alt. Nad kolisid Helsingisse. Helsingis tekkis emal uus mees Mauri. Timo peab end kehtestama kambas. Tal tekib nii sõpru kui ka vaenlasi. Timo leiab Helsingist oma esimese armastuse – kambajuhi õe Muska. Muska endalesaamine ei ole sugugi lihtne, sest Kümnevõistlejal olid samuti tunded Muska vastu. Teoses on ka juttu alkoholist, narkootikumidest, esimesest seksist, naiivsusest, enesetapust jne. Kõigi nende katsumustega kohtudes tunneb poiss end sageli tuvina, kellel on tiivad varvaste vahel, nii et lendutõusmise asemel on ta sunnitud abitult ukerdama.
2009. aasta Euroopa Parlamendi valimised

2009. aasta Euroopa Parlamendi valimised olid 4. juunist 7. juunini 2009 toimunud valimised Euroopa Parlamenti. Igas Euroopa Liidu liikmesriigis toimus hääletus ühel kindlal kuupäeval vastavalt kohalikule tavale, Eestis 7. juunil. 
Õigus hääletada oli umbes 515 000 000 inimesel. Uude parlamenti valiti kokku 736 liiget kõigist 27 Euroopa Liidu liikmesriigist. Uued liikmesmaad Bulgaaria ja Rumeenia valisid oma esindajad esimest korda teiste liikmesriikidega samal ajal. Tegemist oli suurimate rahvusvaheliste otsevalimistega ajaloos. 
Valimised Eestis.
Valimised toimusid 7. juunil. Eelhääletamine toimus 1., 2. ja 3. juunil. Eesti oli ainuke riik, kus sai hääletada elektrooniliselt interneti kaudu. Seda võimalust kasutas 28. maist 3. juunini 58 669 inimest.
Kandidaadid.
Eestist valiti Euroopa Parlamenti kuus inimest. Oma nimekirjadega osales 11 erakonda ja 6 üksikkandidaati (Taira Aasa, Martin Helme, Dimitri Klenski, Juri Žuravljov, Indrek Tarand, Märt Õigus).
Arvamusküsitlused.
Maikuus Turu-uuringute ASi korraldatud arvamusküsitluse tulemusel oli kõige suurem toetus Eesti Keskerakonnal, Reformierakonnal, Isamaa ja Res Publica Liidul, Sotsiaaldemokraatlikul Erakonnal ja üksikkandidaadil Indrek Tarandil.
Tulemused.
Kell 16.00 oli valimistel osalenud 34,9% hääleõiguslikest kodanikest. Valimiste lõppedes oli hääletamas käinud 43,2% hääleõiguslikest. Tulemused: Keskerakond võitis kaks kohta (Edgar Savisaar, Siiri Oviir), Reformierakond ühe koha (Kristiina Ojuland), IRL ühe koha (Tunne Kelam), Sotsiaaldemokraatlik Erakond ühe koha (Ivari Padar) ja valituks osutus ka üksikkandidaat Indrek Tarand. Pärast seda, kui Edgar Savisaar vastavalt juba enne valimisi lubatule oma mandaadist loobus, kinnitas Vabariigi Valimiskomisjon 7. juulil tema asemel europarlamendi liikmeks Vilja Savisaare.
Osram GmbH

Osram GmbH (Osram Gesellschaft mit beschränkter Haftung) on maailma suurim valgustustehnika tootja, Siemensi tütarettevõte. Peakontor asub Münchenis.
Andrus Haav

Andrus Haav (sündinud 3. veebruaril 1968 Kiviõlis) on eesti viiuldaja. 
Viiuliõpinguid alustas Andrus Haav Kiviõlis Tiina-Mai Arundi juures ja jätkas Tallinna Muusikakeskkoolis õpetaja Aino Riikjärve viiuliklassis. 1993. aastal lõpetas Haav Eesti Muusikaakadeemia professor Mari Tampere õpilasena. Magistrieksami sooritas ta 1997. aastal professor Igor Bezrodny viiuliklassis Sibeliuse Akadeemias Helsingis.
Andrus Haav on esinenud solistina koos sümfooniaorkestritega (Eri Klasi, Arvo Volmeri, Olari Eltsi, Juha Kangase, Vello Pähna, Paul Mägi jt juhatusel), andnud kammerkontserte (trio Haav-Väinma-Varema, duo Ruth ja Andrus Haav jt) ning esinenud koos Jelena Fomina, Lauriala, Lauri Väinmaa ja Ralf Taaliga nii Eestis kui ka mujal Euroopas.
Ta on osalenud C. Nielseni nimelisel rahvusvahelisel viiuldajate konkursil Taanis Odenses ning Markneukircheni rahvusvahelisel viiuldajate konkursil Saksamaal.
1992. aastal tuli Haav Eesti Kontserdi korraldatud noorte interpreetide konkursi Con Brio laureaadiks. 1993. aasta suvel valiti ta maailma noorte solistide kammerorkestrisse Fiori Rari, mis tegutses Šveitsis Luganos.
1996. aastal võitis Haav I preemia 2. rahvusvahelisel Heino Elleri nimelisel viiuldajate konkursil Tallinnas. Aastal 2008 kutsuti ta sama konkursi žüriisse.
1997–2001 töötas ta õppejõuna Eesti Muusikaakadeemias. Alates novembrist 2000 on Andrus Haav Soome Rahvusooperi orkestri üks kontsertmeistreid ning alates 2006. aastast ka rahvusooperi Estonia orkestri kontsertmeister.
Mirjam Tally

Mirjam Tally (sündinud 28. novembril 1976 Tallinnas) on eesti helilooja.
Alates 2006. aasta sügisest elab ja töötab ta Visbys.
Harfimängijate loend

"Siin loetletakse harfimängijaid."
Kingdom Hearts 2

"Kingdom Hearts 2" (jaapani キングダムハーツ, "Kingudamu Hātsu Tsū") on Jaapani firma Square Enix 2005. aastal loodud rollimäng, mis on järg 2002. aastal loodud mängule "Kingdom Hearts".
László Tőkés

László Tőkés (sündinud 1. aprillil 1952 Cluj-Napocas) on ungarlasest Rumeenia kalvinistlik vaimulik ja poliitik. Ta on Rumeenia Reformeeritud Kiriku piiskop.
2007. aastal valiti ta sõltumatu kandidaadina Euroopa Parlamenti.
Võimude püüe vabastada teda abipastori ametist Timișoaras vallandas Rumeenia 1989. aasta rahvaülestõusu, mille tulemusena kukutati diktaator Nicolae Ceaușescu.
Sipelgalõvi

Sipelgalõvid on sipelgakiillaste ("Myrmeleontidae") sugukonda kuuluvate putukate röövtoidulised vastsed. Sipelgakiillased kuuluvad võrktiivaliste ("Neuroptera") seltsi.
Sipelgalõvid elavad liiva sees, teevad lehtri, ise on lehtri põhjas, ja püüavad toiduks lehtrisse kukkuvaid väikeseid organisme, kellest enamik on sipelgad – sellest ka nimetus "sipelgalõvi".
Eestis esinevad liigid:
Riist

"Riist" on mitmetähenduslik sõna, mis võib tähendada
Plekk

Plekk (saksa k "Blech") ehk lehtmetall (inglise k "sheet metal") on metallist või metallisulamist valtsimistöötlemisel tahvlina või lindina saadud metall-leht. Plekki kasutatakse ehituses ja tarbeesemete tootmiseks.
Vanasti taoti plekk metallitükist välja, tänapäeval saadakse plekki kuum- või külmvaltsimise teel. Kõige rohkem valmistatakse plekki terasest, alumiiniumist, vasest ja mitmesugustest sulamitest.
Paksuse järgi eristatakse paksu (üle 4–6 mm) ja õhukest (02–3,9 mm) plekki. Õhukest plekki paksusega alla 0,2 mm nimetatakse fooliumiks.
Pleki paksuse piirid võivad olenevalt standardist, materjalist ja tehnoloogiast olla ka teistsugused. Terastoodete standardi EVS-EN 10079 kohaselt on õhukese ja paksu pleki paksuse piir 3 mm. Külmvaltsitud ja lõõmutatud õhukese teraspleki paksus võib olla vahemikus 0,08–0,5 mm. 
Tüüpilised plekitahvlite formaadid (lehe laius × pikkus): 
Plekki kaitstakse korrosiooni eest galvaanilise pindamise teel. Nii saadakse näiteks tsinkpindega terasplekki ehk tsinkplekki. Samal eesmärgil kasutatakse teraspleki tinatamist (tinakihiga pindamist), lakkimist ja värvimist. 
Tinakihiga pinnatud külmvaltsitud terasplekki nimetatakse valgeplekiks, pinnakatte puudumisel on tegemist mustplekiga.
Metallostroi

Metallostroi on alev Venemaal Peterburi haldusalas Kolpino linnarajoonis. 
Asula on rajatud 1931. aastal.
Biifsteek

Biifsteek on õhuke pannil praetud loomalihalõik. 
Olenevalt praadimise kestusest võib tegu olla seest punase toore, seest roosa keskmiselt praetud ja seest halli tugevalt praetud biifsteegiga. 
Biifsteek on pärit Inglise köögist.
Härjasilm (toit)

Härjasilm on ühelt poolt praetud muna (tavaliselt kanamuna).
Härjasilmade valmistamiseks pannakse pannile rasvainet ja see asetatakse kuumale pliidile. Seejärel lüüakse pannile muna nii, et munakollane jääb terveks. Kui vedel munavalge on hüübinud, kuid kollane on veel pehme, maitsestatakse muna(d) vähese soola ja musta pipraga.
Ruth Haav

Ruth Haav (sündinud 4. juunil 1971) on eesti viiuldaja.
Ta lõpetas 1989. aastal Tallinna Muusikakeskkooli Harry Rikandi viiuliklassis ja 1995. aastal Eesti Muusikaakadeemia "cum laude", kus õppis algul Jüri Gerretzi ja hiljem Mari Tampere juures. 1995. aasta sügisest jätkas õpinguid Helsingis Sibeliuse Akadeemias professor Igor Bezrodny viiuliklassis, kus sai ka magistrikraadi ("musiikin maisteri").
Ruth on esinenud solistina sümfoonia- ja kammerkontsertidel Eestis ning mujal Euroopas (Igor Bezrodny ja ERSO, Olari Elts ja NYYD Ensemble, Tõnu Kaljuste ja Tallinna Kammerorkester, Soome Rahvusooperi orkester jpt), osalenud kammermuusikakonkurssidel 1992. aastal Austrias Grazis ja 1994. aastal Itaalias Firenzes (trio MARUKA – M. Gerretz-Traksmann, Ruth Haav ja Kaido Kelder, duo Ruth ja Andrus Haav).1993. aasta suvel valiti ta maailma noorte solistide kammerorkestrisse Fiori Rari, mis tegutses Šveitsis Luganos.
1996. aastal saavutas Ruth Haav II Heino Elleri nimelisel rahvusvahelisel viiuldajate konkursil 3. preemia.
1999. aasta aprillis võitis konkursi Soome rahvusooperi orkestri 1. viiuli mängija kohale, kus töötab tänaseni.
Eesti Loodusfoto

Eesti Loodusfoto on aastal 1993 loodud Eesti kirjastus. 
Eesti Loodusfoto juhataja on Peeter Veromann. Kirjastus asub Tartus.
Kirjastus annab välja Eesti loodusega seotud raamatuid – monograafiaid, erialaajakirju, teatmeteoseid (määrajad ja käsiraamatud), fotoalbumeid ning populaarteaduslikke trükiseid (kalendrid, plakatid, voldikud ja brošüürid jms). Omaette valdkonnaks oli õppekirjanduse kirjastamine – bioloogia ja geograafia õpikud ning töövihikud gümnaasiumile.
Metameeria

Metameeria (ehk lülistus, segmentatsioon, segmenteerumine, (rivi)lülisus) on zooloogias loomorganismi keha nähtavateks lülideks (segmentideks) jaotumine. Enamasti on lülid morfoloogiliselt ja talitluselt väga sarnased, sisaldades samu struktuurikomponente. 
Metameeriat esineb rõngussidel (näiteks vihmaussil), lülijalgsetel ja teistel selgrootutel.
Rita Kühne

Rita Kühne (sündinud 5. jaanuaril 1947 Dresdenis) on endine Saksa DV kergejõustiklane. 
1972. aastal kuulus ta Müncheni olümpiamängudel Ida-Saksa võidukasse teatenelikusse 4×400 m teatejooksus. Finaalis jooksid veel Dagmar Käsling, Helga Seidler ja 400 m jooksu võitja Monika Zehrt.
Ilmari Salminen

Ilmari R. Salminen (21. september 1902 Elimäki – 5. jaanuar 1986 Kouvola) oli Soome kergejõustiklane, kes tuli 10 000 m jooksu olümpiavõitjaks Berliinis 1936.
Lisaks olümpiakullale tuli ta ka kahel korral (1934 ja 1938) samal distantsil Euroopa meistriks ning võitis 5000 m jooksus 1934. aasta Euroopa meistrivõistlustel pronksmedali.
Samuti püstitas ta 1937. aastal ka 10 000 m jooksu maailmarekordi ajaga 30.05,6.
Murasaki Shikibu

Murasaki Shikibu (jaapani keeles 紫式部; umbes 973 – umbes 1014) oli jaapani naiskirjanik. Tema tuntuim teos on "Genji monogatari", mis on kirjutatud jaapani keeles umbes aastatel 1000–1008. See on üks vanemaid ja tuntumaid romaane maailmas. 
Murasaki Shikibu õiget nime ei teata. Murasaki oli tema hüüdnimi õukonnas, kus ta teenis.
Tema tütar oli õukondlane ja luuletaja, kes on tuntud nime all Daini no Sanmi.
Johannes VII (paavst)

Johannes VII (ladinapäraselt Ioannes VII) oli paavst 705–707. Ta oli 86. paavst.
Johannes oli rahvuselt kreeklane. Hiljem on kreeklastest saanud paavstiks vaid Zacharias. Tema vanemad olid Bütsantsi ametnik (kuraator) Platon ja Blatta, kelle auks püstitas ta hiljem monumendi ja pühendas isale epitaafi. Tema vanaisa oli senaator Theodoros Chilas. Ta oli pärit kas Kreekast või Rossanost Calabrias.
Johannes ordineeriti paavst Johannes VI ajal diakoniks (kardinaldiakon). Ta sai Appiuse tee ääres asunud paavsti maavalduse rektoriks.
Ta oli "Liber Pontificalise" järgi õpetatud ja kõneosav.
Paavstiks saamine.
Johannes VII pühitseti paavstiks 1. märtsil 705, kui Bütsantsi eksarh oli teda tunnustanud.
Suhted Bütsantsiga.
Bütsantsi keiser Justinianos II saatis 706. aastal Rooma kaks piiskoppi ja nõudis paavstilt 692. aastal toimunud kirikukogu otsuste tunnustamist. Paavst saatis piiskopid Konstantinoopolisse tagasi ilma omapoolse tunnustamiseta, kuid samas ei kritiseerinud keisri kirikukogu.
Suhted langobardidega.
Langobardide kuningas Aribert II andis paavstile tagasi 7. sajandil ära võetud valdused Liguurias.
Spoleto hertsog Faroaldo II palus paavstil kinnitada Farfa kloostri varad.
Liturgilised otsused.
Johannes VII oli "Liber Pontificalise" järgi pühendunud neitsi Maarja austaja ja Santa Maria Antiqua kiriku ambonil oleval tekstil on teda tituleeritud „neitsi Maarja teenriks“.
Ta kohustas anglosaksi vaimulikke loobuma nende ilmalikust riietusest ja kandma Roomas tunnustatud liturgilisi rõivaid.
Ordinatsioonid.
Johannes VII ordineeris 18 või 19 piiskoppi.
Tema ajal said diakoniks (kardinaldiakon) hilisemad paavstid Sisinnius ja Constantinus.
Johannes VII kultuuriloos.
Johannes VII alustas uue paavstipalee ehitamist Roomas Kreeka kvartali lähedal.
Tema ajal taastati Santa Maria Antiqua kirik ja ehitati Rooma Peetri kirikus neitsi Maarjale pühitsetud kabel.
Tema ajal kaunistati mitmed Rooma kirikud freskode ja mosaiikidega, neist tuntum Santa Maria on Trastevere kirikus kujutatud mosaiik „Maddonna della Clemenza“. Teda ennast on kujutatud ühel mosaiigil Santa Maria Antiqua kirikus. Kirikute kaunistamiseks kasutati kulda ja hõbedat.
Tema ajal taastati Subiaco klooster ja mõned Rooma katakombid.
Tema ajal kujutati liturgilises kunstis Jumala Talle mitte lamba, vaid inimese kujul.
Tema ajal valmistati 20 naela raskune juveelidega kaunistatud kullast armulauakarikas.
Hinnang.
"Liber Pontificalis" süüdistab Johannes VII-t argpükslikkuses, kuna ta ei kritiseerinud keiser Justinianos II kirikukogu otsuseid.
Teda kritiseeriti eluajal liigse bütsantsimeelsuse tõttu.
Surm.
Johannes VII suri 18. oktoobril 707 Roomas uues paavstipalees ja maeti Rooma Peetri kirikusse.
Sisinnius

Sisinnius oli paavst 708. aastal. Ta oli 87. paavst.
Sisinnius oli süürlane ja Johannese poeg.
Ta ordineeriti paavst Johannes VII ajal diakoniks (kardinaldiakon). Ta põdes podagrat ega saanud iseseisvalt süüa. "Liber Pontificalis" iseloomustab teda kui vankumatu tahtega vaimulikku, kes abistas Rooma elanikke.
Ta valiti paavstiks arvatavasti oktoobris 707 ja pühitseti paavstiks 15. jaanuaril 708, kui Bütsantsi eksarh oli teda tunnustanud.
Sisinnius valitses 20 päeva, mis oli seni lühim valitsemisaeg paavstluses. Hiljem on veel vähem valitsenud Bonifatius VI, Coelestinus IV ja Urbanus VII.
Ta kavatses taastada Rooma linnamüüri ja ordineeris Korsika piiskopi.
Sisinnius suri 4. veebruaril 708 Roomas podagra tagajärjel tekkinud tüsistustesse ja maeti Rooma Peetri kirikusse.
Baruch Spinoza

Baruch või Benedict de Spinoza (24. november 1632 Amsterdam – 21. veebruar 1677 Haag) oli juudi päritolu Hollandi filosoof. 
Spinoza tööde tegelik suurus ja tähtsus sai selgeks alles pärast tema surma. Tänapäeval peetakse teda üheks suurimaks ratsionalistlikuks filosoofiks 17. sajandil, kes pani aluse 18. sajandi valgustusajastule ning tänapäevasele piiblikriitikale. Oma peateoses "Eetika" astus ta vastu Descartes'i keha ja vaimu dualismile. Spinozat peetakse Lääne filosoofia üheks tähtsaimaks filosoofiks. Georg Wilhelm Friedrich Hegel ütles, et kõik kaasaegsed filosoofid on "kas spinozistid või üldse mitte filosoofid."
Tema poliitilistest teostest tuntuimad on "Tractatus Theologico-Politicus" (1670) ja "Tractatus Politicus" (kirjutatud 1675, ilmunud postuumselt 1677).
Spinoza elas rahulikku elu prilliklaaside tegijana ning keeldus kõrgetest kohtadest ja ametitest, mida talle pakuti, nagu näiteks prestiižsed õpetajakohad. Perekonnalt saadud päranduse andis ta oma õele. Spinoza suri 1677. aasta veebruaris kopsuhaigusse, mille oli põhjustanud klaasitolm, mida ta oma tööd tehes sisse hingas.
Johannes Veerus

Johannes Veerus (23. august 1897 – 11. juuli 1972 Buenos Aires) oli eesti insener, Rahvusliku Jõukomitee direktor. 
Eesti Üliõpilaste Selts Põhjala vilistlane.
Jüri Ots

Jüri Ots VR I/3 (8. veebruar 1889 Sarapuu talu, Vaimastvere vald, Tartumaa – 8. august 1972 Enköping, Rootsi) oli Eesti sõjaväelane (kapten), lendur ja lennundustegelane.
Elukäik.
Ta oli rätsep Karl Otsa ainuke laps, isa surma tõttu jäi varakult ema kasvatada. Ema pidas Vaimastvere vallas Sarapuu kõrtsi ning püüdis pojale anda võimalikult hea hariduse. Jüri Ots lõpetas 1907. aastal Tartu Reaalkooli ning õppis seejärel kaks aastat Tartu ülikooli keemiateaduskonnas. 1909. aastal asus õppima Peterburi Polütehnilises Instituudis mehaanikat. Esimese maailmasõja puhkedes läbis samas instituudis toimunud lennunduse teoreetilise kursuse ja 1915. aastal asus vabatahtlikult sõjaväeteenistusse. valides teenistuskohaks merelennuväe. Õppis Bakuu merelennukoolis ning sooritas merelenduri eksami 1917. aastal Petrogradis. 1918. aasta algul naasis Eestisse.
Asus teenima 1. Eesti jalaväediviisis, määrati alul Eestimaa Päästekomitee adjutandiks, hiljem diviisi staabiülema adjutandiks. Kuigi Saksa okupatsioonivõim saatis diviisi laiali, jäi ta Eestisse. Vabadussõja puhkedes asus Ots uuesti tegevteenistusse ning ta määrati 1918. aasta novembris lennuväeroodu ülemaks. Seejärel oli ta erinevaid nimetusi kandnud lennuüksuse ülem kogu Vabadussõja jooksul. Eesti lennuväe loomisel ülesnäidatud teenete eest autasustati teda Vabadusristi I liigi 3. järguga.
Jüri Ots vabastati lennuväeroodu ülema kohustest 1920. aasta septembris. Teenis seejärel veel kuni 1922. aastani merelennusalgas lendurina. Lahkus sõjaväeteenistusest 1922. aasta aprillis, kui ta palgati aasta varem loodud Eesti Õhusõidu Aktsiaseltsi Aeronaut tegevdirektoriks. Töötas sel ametikohal kuni firma tegevuse lõpetamiseni 1927. aastal. Seejärel elas Vabadussõja ajal ülesnäidatud vapruse eest autasuks saadud talus ja tegeles põllumajanduse, sealhulgas ka kalkunikasvatusega. Eesti lennuliinide aktsiaseltsi Ago loomisel 1939. aastal võeti Jüri Ots seltsi tööle, kus ta korraldas lennutegevust. Pärast Nõukogude Liidu korraldatud juunipööret Eestis vallandati ta teenistusest, uus võim likvideeris aktsiaseltsi 1940. aastal.
Põgenes sõja ajal 1944. aastal Saksamaale, kust hiljem õnnestus edasi siirduda Rootsi.
Tihhon Šišov

Tihhon Šišov (sündinud 11. veebruaril 1983 Tallinnas) on Eesti jalgpallur, kes mängib Eesti Esiliiga klubis Maardu Linnameeskond.
Klubikarjäär.
Levadia teatas 5. jaanuaril 2009 Šišovi siirdumisest Ungari kõrgliiga klubisse Győri ETO. Győr omakorda andis juba 15. jaanuaril teada, et loobub tema teenetest. Kolm poolt jõudsid märtsis kokkuleppele, mille kohaselt pöördub Šišov Levadiasse tagasi, makstes talle "valuraha, kuid kompromissi täpsemaid asjaolusid ei paljastata".
Koondisekarjäär.
On mänginud Eestit jalgpallikoondises 42 mängu. Koondisedebüüdi tegi Šišov 30. novembril 2004, kui Kuningate turniiril Tais oldi vastamisi Tai jalgpallikoondisega. Šišov viibis platsil kõik 90 minutit. Mängu normaalaeg lõppes 0:0, aga penaltiseerias kaotas Eesti 4:3. Lisaks temale tegi oma debüüdi koondises ka veel Mati Lember.
Anton Eilart

Anton Eilart (3. veebruar 1892 Särevere vald, Järvamaa – 16. detsember 1972 Tallinn) oli eesti vaimulik.
Anton Eilart lõpetas Tallinna Aleksandri gümnaasiumi. Õppis Tartu Ülikoolis, 1912–1913 filosoofiateaduskonnas, 1913–1920 usuteaduskonnas. Oli prooviaastal Laiuse koguduses.
Ordineeriti 11. juunil 1922, Nõmme Rahu koguduse õpetaja. Ta oli EELK Konsistooriumi vaimulik assessor ja Eesti Kiriku viimane okupatsioonieelne peatoimetaja ajavahemikul 29.2.1940–22.8.1940.
1944. aastal oli ta Eesti Evangeeliumi Luteriusu Kiriku piiskopi asetäitja. Novembrist 1944 elas koos abikaasa Aliidega illegaalselt. Mõlemad arreteeriti NKVD poolt 1948 ja saadeti Siberi vangilaagritesse. 
1956–1970 EELK Rannamõisa koguduse õpetaja. Anton Eilart on maetud Hiiu kalmistule.
Isiklikku.
Anton Eilart oli kultuuritegelase Tõnu Trubetsky vanaema (Wilhelmine Rikk'i) vend. 
Anton Eilart oli looduskaitsja Jaan Eilarti vanaisa (Hans Eilarti) vennapoeg.
Viited.
Erich Kalmar

Erich Kalmar (6. november 1916 Tsooru, Võrumaa – 1. jaanuar 1973 Toronto) oli eesti notar ja maletaja.
Ta õppis aastail 1938–1944 (lõpetas) Tartu Ülikooli õigusteaduskonnas, EÜS Ühendus vilistlane. Tegutses notarina. 
1944. aastal põgenes Rootsi ning siirdus sealt edasi Kanadasse. 
Kalmar oli Välis-Eesti Maleliidu ja Toronto Eesti Maleklubi esimees.
Hilltop Hoods

Hilltop Hoods on Austraalia hiphopansambel Adelaide'ist. 
Grupi liikmed on MC Pressure (Daniel Smith), MC Suffe (Matt Lambert) ja DJ Debris (Barry Francis). DJ Next on endine liige.
Ajalugu.
1990. aastate alguses kohtusid Suffa ja Pressure kohalikus keskkoolis Adelaide'is, ühise tuttava kaudu saadi hiljem tuttavaks ka DJ Debriga. Otsustanud kirjutada oma peatüki hiphopi ajalukku, asutasid nad ansambli Hilltop Hoods. Algul oli ansambli kandev jõud DJ Next, kes aga lahkus esimese LP valmimise järel. Pärast seda tõusis peamiseks DJ-ks DJ Debris.
Ansambli nimi pärineb kohast, kus Suffa ja Pressure üles kasvasid. Nime pakkus välja kohalik räppar Flak.
Läbimurde saavutas ansambel oma kolmanda LP-ga "The Calling". Nad naudivad edu ka tänapäeval ning neil on isegi oma saapadisain, mida spondeerib DC.
Väljaanded.
Albumid:
DVD-d:
Eesti Abistamise Peatoimkond

Eesti Abistamise Peatoimkond ka Eesti Avitamise Peakomitee (soome "Viron Avustamisen Päätoimikunta (Pääkomitea)", rootsi "Centralkomittén för Estlands Undsättning") oli 20. detsembril 1918 asutatud Soome Eduskunna erakondade esindajatest ja ühiskonnategelastest moodustatud vabatahtlike organisatsioon, mis tegeles Eesti abistamisega Vabadussõja ajal. 
Ajalugu.
Aasta vanuse iseseiseva Soome Eduskunta ei soovinud riiklikult Eestit sõjaväeliselt abistada, kuid anti luba värvata lepingu alusel vabatahtlikke koos varustuse ja relvadega. Soome lehtedes hakkasid ilmuma juba detsembri algul pastor Kajanderi, toimetaja Yrjö Koskelaineni ja keeleteadlase Lauri Kettuneni ja teiste üleskutsed Eesti abistamiseks, mille tulemusena algatati üleriiklik rahakorjandus ja Soome naised alustasid sanitaarabi organiseerimist. Senaator Oskari Wilho Louhivuori 15. detsembri 1918 "Uusi Suomettar"-i ajalehes avaldatud artikli järelkajana loodi Eduskunna erakondade esindajatest ja ühiskonnategelastest moodustatud vabatahtlike organisatsioon "Eesti Abistamise Peatoimkond".
Paetoimkonna kantselei asus endise keiserliku palee ehk praeguse Presidendilossi ruumides.
Organisatsioon suutis värvata lahingtegevusteks ligi 3700 vabatahtlikku, koos Abistamise Peatoimkonna ja värbamispunktide personaliga osales missioonis ligi 4000 inimest. Soomlastest moodustati kaks väeüksust, Martin Ekströmi juhitav Soome Vabatahtlike Pataljon (soome ') ja Hans Kalmi Põhja Poegade rügement (soome '). Riigi juhtkond nõudis väeüksustele ka ühist väepealikku, kelleks sai kindralleitnant Martin Wetzer.
Lisaks nendele korraldas komitee ka Rootsi vabatahtlike korpuse moodustamist, mille komandöriks sai Carl Axel Mothander (1886–1965).
Abistamis Toimkond lõpetas aktiivse ja organiseeritud tegevuse 1919. aasta suvel.
SIMATIC

SIMATIC on Siemens AG kaubamärk, millel on ühendanud tootmis- ja automaatikavahendid.
SIMATIC liigid.
SIMATIC HMI.
HMI ("Human – Machine Interface") on inimese-masina kasutamise vahendid, mis lihtsustavad suurte tööpinkide kasutamist. 
HMI liigid on järgmised: 
WinCC.
WinCC ("Windows Control Center") on "Human-Machine Interface" tarkvara Windows NT baasil ja kasutab Microsoft SQL Server. "WinCC-"l on järgmised võimalused: 
OLE for Process Control.
Tootmisprotsesside juhtimise tarkvara. 
OPC standardid on: 
STEP 7.
Siemens AG tarkvara automaatika projekteerimiseks.
Energiakriis

Energiakriis on olukord, kus energiakandjate pakkumine mingis piirkonnas või kogu maailmas jääb nende nõudlusele tunduvalt alla. See toob kaasa energiakandjate kõrge hinna või nende ratsioneeritud jaotamise.
Energiakriisi võib põhjustada energeetiliste toorainete nappus või (poliitilistest või muudest põhjustest tingitud) häired energiakandjate tootmises või kaubanduses.
Substraat (biokeemia)

Substraat on biokeemias keemiline ühend, millega toimuvat reaktsiooni ensüüm katalüüsib.
Üksik substraadimolekul seondub ensüümi aktiivtsentriga ja moodustub substraadi ja ensüümi kompleks. Pärast ühe või mitme saaduse sünteesimist ja eraldumist saab aktiivtsenter siduda uue substraadimolekuli. Mitme substraadi puhul võib ensüümi aktiivtsenter saaduse sünteesimiseks siduda neid kindlas järjekorras.
Charles Dumas

Charles Everett Dumas (12. veebruar 1937 – 5. jaanuar 2004) oli Ameerika Ühendriikide kõrgushüppaja, Melbourne'i olümpiavõitja 1956. 
29. juunil 1956 olümpiamängude katsevõistlusel sai temast esimene inimene, kes ületas kõrgushüppes 7 jalga (2,1336 m). Seda kõrgust peeti tollal inimvõimetele kättesaamatuks. Tema tulemus oli 2.15. Too hüpe tegi temast kohe ka peafavoriidi olümpiamängudel. Võit tuligi tulemusega 2.12, mis oli olümpiarekord.
Rooma olümpiamängudel 1960 võistles ta põlvevigastusega. Ta pidi leppima kuuenda kohaga.
Jakov Dolgorukov

Jakov Fjodorovitš Dolgorukov (Dolgoruki; Яков Фёдорович Долгоруков; 1639–1720) oli Vene bojaar, vürst. 
Ta sai poolakast õpetaja käe all väga hea hariduse, valdas vabalt ladina keelt. 
1682. aasta streletside mässu ajal asus ta avalikult tsareevitš Pjotr Aleksejevitši poolele. Viimane tegi ta oma toastolnikuks. 
Tsaaritar Sofja Aleksejevna, kes kartis tema mõju vennale, saatis ta 1687 saadikuks Prantsusmaale ja Hispaaniale paluma neilt riikidelt abi eelseisvas sõjas Türgiga. Missioon ei olnud edukas. 
Aastal 1689, kui tsareevitši ja tsaaritari tüli oli haripunktis, ilmus Dolgorukov ühena esimestest Peetri juurde Troitse-Sergi suurkloostrisse. Selle eest määras Peeter ta Moskva kohtuprikaasi kohtunikuks.
Aastatel 1695 ja 1696 oli ta kaasas mõlemal Azovi sõjakäigul. Ta ülendati lähedaseks bojaariks.
Kui Peeter I 1697 välismaale sõitis, jättis ta Dolgorukovi lõunapiiri valvama ja Väike-Venet jälgima. 
Kui 1700 asutati Sõjaprikaas, allutati Dolgorukovile komissariaadi- ja proviandiosakond. 
Narva lahingus 1700 võeti ta sõjavangi. Vangis oli ta kümme aastat, algul Stockholmis, hiljem Jakobstadis. Sealt saadeti ta kuunaril Umeå poole. Laeval oli 44 Vene vangi ja 20 rootslast. Koos kaaslastega tegi Dolgorukov rootslased relvituks ning käskis kipparil sõita Tallinna, mis oli juba Vene valduses. 
Peeter I määras Dolgorukovi senaatoriks, käskides tal jätkata kindral-sõjakomissari ülesannete täitmist. Rootsis vangis olles oli Dolgorukov saanud lähedalt tutvuda Rootsi riigikorraldusega, mistõttu ta sai Peetrile kasulikuks nõuandjaks, eriti kolleegiumivalitsemise alal. 
Aastal 1717 määras Peeter I Dolgorukovi Revisjonikolleegiumi esimeheks. Ta oli riigikassa tulude ja kulude range ja äraostmatu kontrolör. Ühe asja arutamisel ütles ta senatis: "Tsaarile on tõde parim teener. Kui teenida, siis mitte petta; kui petta, siis mitte teenida." (Царю правда лучший слуга. Служить — так не картавить; картавить — так не служить.) Pärimuses on palju jutte tema otsekohesusest ja äraostmatusest. Samuti paistis ta silma selle poolest, et seisis vastu Peeter I despootlikele otsustele.
Pärimuse järgi on Dolgorukov maetud Peterburi Andrease kiriku kalmistule.
Silva Tomingas

Silva Tomingas (sündinud 20. novembril 1952 Tapal) on eesti kirjastaja. 
Ta oli 2018. aastal pankrotistunud TEA Kirjastuse juhatuse esimees (alates 1995. aastast).
Lõpetas Loksa Keskkooli 1971 ja Tallinna Pedagoogilise Instituudi eesti keele ja kirjanduse erialal 1978.
Silva Tomingas kuulus 1994–2012 Keskerakonda. 1992. aasta Riigikogu valimistel kandideeris ta Eesti Ettevõtjate Erakonna nimekirjas, sai 371 häält, kuid valituks ei osutunud.
Vladimir Nabokov

Vladimir Nabokov (vene Владимир Владимирович Набоков; 22. aprill 1899 Peterburi, Venemaa – 2. juuli 1977 Montreux, Šveits) oli vene päritolu USA kirjanik. Tema tuntuim romaan "Lolita" (1955), mis räägib minategelase pedofiilsest suhtest oma 12-aastase kasutütrega, oli ilmudes paljude jaoks šokeeriv. 
Kirjanik sündis 1899. aastal Peterburis rikkas aadliperekonnas, kes revolutsiooni ajal emigreerus Berliini, kus Vladimir elas järgmised 15 aastat ning pälvis vene kogukonnas noore andeka kirjamehe tunnustuse. 1937 siirdus Nabokov perega Pariisi ning 1940 Ameerikasse. USAs pidas ta lisaks kirjanikutööle loenguid ülikoolides. 1959 kolis ta Šveitsi, kus ta 1977. aastal suri.
Candice Swanepoel

Candice Susan Swanepoel (sündinud 20. oktoobril 1988) on Lõuna-Aafrika Vabariigi modell.
Swanepoel sündis KwaZulu-Natali provintsis Mooi Riveri linnakeses. Ta avastati 15-aastaselt Durbani linna turul modelliagendi poolt. 16. eluaastaks teenis Swanepoel juba 5000 eurot päevas. Candice Swanepoelist tehtud fotod on ilmunud Kreeka Vogue'i esikaanel ning Nike ja Stimoroli reklaamides. Ta on kõndinud Tommy Hilfigeri, Victoria's Secreti, Fornarina, Moschino, Diane von Fürstenbergi ja paljude teiste moebrändide moelavadel.
Ludwig Nicolaus von Allart

Ludwig Nicolaus von Allart (Ludwig Nikolaus von Hallard, Ludwig Nicolas Hallart; 12. oktoober 1659 Husum – 27. mai 1727 Valmiermuiža mõis ("Wolmarshof") Valmiera lähedal) oli Austria, Venemaa ja Saksimaa sõjaväelane ning Saksimaa kuurvürstiriigi diplomaat, vabahärra.
Elulugu.
Ludwig Nikolaus, sünninimega Louis-Nicholas de Hallard, sündis šoti päritolu hugenoti ohvitseri Elliot Henry de Hallardi (1620–1681) pojana. Tema isa oli kindralmajor ja kindlusekomandant Brandenburgi kuurvürsti teenistuses.
Austria sõjaväelasena teenis ta kaua Ungaris ning osales sõdades Türgi ja Prantsusmaaga.
Põhjasõja alguses 1700 teenis ta Saksimaa kuurvürstiriigi armee insenerikorpuses.
Poola kuningas August II soovitas inseneriteadustes haritud Hallardi Peeter I-le ning ta astus Vene sõjaväkke. 2. oktoobril 1700 jõudis ta Riia alt Narva alla. Peeter võttis ta lahkelt vastu ning andis talle kindralleitnandi auastme. Talle kui osavale insenerile tehti ülesandeks koostada dispositsioon ja aruanne kõigest vajalikust Narva piiramiseks, mida ta järgmisel päeval tegigi. Kindluse piiramise ajaks määrati ta piiramistööde juhiks. Narva lahingus andis ta end koos hertsog Charles Eugène de Croy'ga ning paljude teiste välismaa ohvitseridega Rootsi sõjavangi, sest venelased kahtlustasid neid reetmises.
Aastal 1705 vabanes ta sõjavangistusest: ta vahetati välja Rootsi kindrali (1664–1742) vastu. Aastal 1706 määrati ta August II erakorraliseks saadikuks Peeter I juurde.
Kui August II 1706 Poola kroonist loobus, astus Allart jälle Vene sõjaväkke. Grodno operatsiooni ajal juhtis Allart muu hulgas isiklikult Polotski ja Kopõssi kindlustamist.
Aastal 1708 sai ta 3. jalaväediviisi ülemaks. Selle diviisiga osales ta Poltava lahingus. Sel puhul autasustati teda Püha Andrease ordeniga. 1710 juhtis vasakut tiiba Riia piiramisel ja oli 1711 diviisiülem Vene-Türgi sõja Pruti sõjakäigus.
Aastal 1711 osales ta Preisi sõjakäigus.
Aastal 1712 oli ta Pommeris Stralsundi kindlust piiravate Vene, Poola ja Taani vägede juhataja. Aleksandr Menšikovi intriigi tõttu ta tagandati. Allart läks solvununa erru. Ta sai eluaegseks kasutamiseks Valmiermuiža mõisa Liivimaal.
Aastal 1721 naasis Allart sõjaväeteenistusse. Ta sai Ukrainas dislotseeruvate vägede juhatajaks. Aprillis 1723 andis ta need üle kindral Golitsõnile ning sõitis Peterburi. 30. augustil 1725 andis Katariina I talle Püha Aleksander Nevski ordeni.
Varsti pärast seda lahkus ta lõplikult sõjaväeteenistusest ning asus elama Valmiermuiža mõisa, kus ta ka suri.
Ta oli abielus Magdalene Elisabeth von Bülowiga (1683–1750). 
Hallardile Straupe kihelkonnas kuulunud Ungurmuiža (Orellen) koos Kūdumsi (Kudum) mõisaga müüs kindrali lesk 1728. aastal maanõunik ja kindralleitnant Johann Balthasar von Campenhausenile (1689–1758), kelle suguvõsa valdusse jäid need 1939. aastani.
Pärand.
Allartist jäi järele ligi 800 plaanist koosnev Euroopa kindluste plaanide kogu.
Ta alustas Peeter I ajaloo kirjutamist.
Avtomon Golovin

Avtomon Mihhailovitš Golovin (1667–1720; Автомон Михайлович Головин) oli Vene sõjaväelane, jalaväekindral.
Peeter I lapsepõlves oli Avtomon Golovin tema toastolnik.
Hiljem aitas ta Peetril regulaararmeed luua. Peeter autasustas teda Preobraženski polgu kaardiväepolkovniku auastmega.
Golovin osales Azovi vallutamises.
Aastal 1700 formeeris ta 8. jalaväepolgu ja ühe tragunipolgu, mis moodustasid ühe diviisi. Narva lahingus Golovini diviis, mis koosnes ainult nekrutitest, põgenes. Golovin võeti sõjavangi ja viidi Stockholmi. Aastal 1718 vahetati ta välja.
Aastatel 1719 ja 1720 osales ta armee korraldamises.
Isotermiline protsess

Isotermiline protsess on termodünaamiline protsess, mis toimub jääval temperatuuril:
formula_1.
Siin tähistavad formula_2 ja formula_3 protsessi alg- ja lõpptemperatuuri. 
, Protsessi muutuvad suurused on aine maht (ruumala) ja rõhk.
Ideaalse gaasi olekuvõrrandist
formula_4
tuleneb, et muutumatu temperatuuri formula_5 korral on mahumuutus ja rõhumuutus omavahel pöördvõrdelises seoses: 
formula_6.
Isotermilises protsessis gaasi kokkusurumisel või paisumisel tehtav töö
formula_7,
kus formula_8 on ainehulk (moolides) ja formula_9 on universaalne gaasikonstant. 
Isotermiline protsess on näiteks homogeense vedeliku keemine.
Isobaariline protsess

Isobaariline protsess on termodünaamiline protsess, mis toimub jääval rõhul; protsessi muutuvad suurused on aine temperatuur ja maht (ruumala).
Ideaalse gaasi korral on gaasi mahu formula_1 ja temperatuuri formula_2 jagatis vastavalt Gay-Lussaci seadusele konstantne: 
formula_3.
Kui temperatuuril formula_4 on gaasi maht formula_5 ja sama rõhu juures temperatuuril formula_6 vastavalt formula_7, siis
 formula_8 ehk formula_9.
Seega kui rõhk protsessis on muutumatu, siis on gaasi temperatuuri- ja mahumuutused omavahel võrdelises seoses.
Gaas teeb jääval rõhul paisumisel tööd formula_10, mida saab vastavalt termodünaamika esimesele seadusele avaldada järgmiselt:
formula_11,
kus formula_12 on rõhk, formula_13 on ainehulk (moolides) ja formula_14 on universaalne gaasikonstant.
Ligikaudselt võib isobaariliseks protsessiks lugeda näiteks auru tekkimist aurukatlas.
Friedrich Malm

Friedrich Leonhard Malm (1. juuni 1903 Alutaguse kihelkond – 31. märts 1973 Göteborg) oli eesti majandusteadlane.
Malm õppis 1921–1925 Tartu Ülikooli õigusteaduskonna majandusosakonnas, mille lõpetas 1925. aastal. Ta oli Tartu Ülikooli õppejõud, Ühistegevuse Instituudi juhataja, Hüpoteegipanga raamatupidaja, raamatupidaja Lorupi klaasitehases ja Põllumajanduse Panga juhataja. 1944 põgenes Malm Rootsi.
Carnot' tsükkel

Carnot' tsükkel ehk Carnot' ringprotsess on pöörduv termodünaamiline protsess, mis koosneb kahest isotermilisest protsessist ja kahest adiabaatilisest protsessist:
1) isotermilisel paisumisel on töökeha (nt ideaalne gaas) kokkupuutes soojusallikaga, mille absoluutne temperatuur on "T"1, ja saab sellelt soojushulga "Q"1;
2) adiabaatilisel paisumisel teeb töökeha oma siseenergia arvel tööd ning jahtub jahutaja temperatuurini "T"2;
3) isotermilisel kokkusurumisel annab töökeha temperatuuril "T"2 jahutajale soojushulga "Q"2;
4) adiabaatilisel kokkusurumisel keha temperatuur tõuseb uuesti soojusallika temperatuurini.
Carnot' tsükkel on termodünaamiline ringprotsess, mida kirjeldas soojusmasina tööd analüüsides Nicolas Léonard Sadi Carnot' aastal 1824 ning laiendas Émile Clapeyron aastatel 1830 ja 1840. 
Carnot' ringprotsessi kasutegur formula_1 ei sõltu töökeha omadustest, vaid ainult soojusallika temperatuurist formula_2 ja jahutaja temperatuurist formula_3: 
formula_4.
See Carnot’ teoreemina tuntud seos määrab soojusjõumasina kasuteguri suurima teoreetiliselt võimaliku väärtuse. Mida suurem on erinevus soojusallika temperatuuri ja jahutaja temperatuuri vahel, seda kõrgem on kasutegur – seda suurem osa protsessi juhitud soojushulgast muudetakse ringprotsessis mehaaniliseks tööks ning seda väiksem soojushulk antakse üle jahutajale. Ringprotsessi juhitav soojushulk muutuks täielikult mehaaniliseks tööks ainult juhul, kui jahutaja temperatuur formula_3 oleks 0 K, mis pole aga võimalik.
Kui vaadeldav protsess toimub vastassuunas, nimetatakse seda pöördringprotsessiks. Sellel protsessil rajaneb mitmesuguste jahutus- ja külmutusseadmete ning soojuspumpade töö.
Voolutihedus

Voolutihedus "J" võrdub elektrivoolu tugevuse "I" ja elektrijuhi ristlõikepinna pindala "A" jagatisega:
formula_1.
Valem kehtib tingimusel, et voolu jaotus juhi ristlõikes on ühtlane.
Voolutiheduse ühikuna on A/m2 kõrval kasutusel ka A/mm2.
Jan Tönnisson

Jan Tönnisson oli Liivi ordu vasall 15. sajandil.
23. veebruaril 1421 läänistas ordumeister Siegfried Lander von Sponheim Rakveres temale pool adramaad Paldoga külas, kuna tema varasem lääniürik oli ära põlenud.
Rüdiger

Rüdiger, ka Ruediger (vene keeles "Ридигер") on ilmselt Ida-Preisimaalt pärit kaupmehe- ja aadlisuguvõsa.
Johannes Oskar Lauri

Johannes Oskar Lauri (6. detsember 1891 Rannu vald – 5. jaanuar 1974 Stockholm) oli eesti vaimulik, Eesti Evangeeliumi Luteriusu Kiriku peapiiskop.
Johannes Oskar Lauri õppis Rannu kihelkonnakoolis. Kihelkonnakooli lõpetamise järele astus ta Hugo Treffneri gümnaasiumi 3. klassi. Gümnaasiumi lõpueksamid sooritas ta Tartu Aleksandri gümnaasiumi õpilasena kevadel 1912. Õppis Tartu Ülikooli usuteaduskonnas 1912–1916, lõpetades selle "cand. theol." kraadiga. Konsistooriumi eksamid sooritas ta septembris 1916 ja asus prooviaastale Viljandi Pauluse kogudusse Jaan Lattiku juurde. Ordineeriti pastoriks 17. juulil 1917 praost Mihkel Jürmanni poolt.
Oli 1917–1919 Viljandi praostkonna vikaarõpetaja. Juunis 1919 asus ta Võru praostkonna vikaari ametikohale, asukohaga Otepääl. Novembris 1919 valiti ta Otepää Maarja koguduse õpetajaks, kus teenis Eestist lahkumiseni septembris 1944. Ta valiti aastal 1924 Võru praostkonna abipraostiks ja selle praostkonna jagamise järele 1924. aastal Võru ja Valga praostkondadeks, aastal 1929 Valga praostkonna praostiks. Aastatel 1934–1944 oli ta Konsistooriumi assessor ja aastatel 1935–1939 oli ta Lõuna vikaarkonna piiskoplik vikaar. 4. novembril 1943 valis Kirikukogu ta vikaarpiiskopiks.
Lahkus 1944. aastal Saksamaale ja 1947. aastal Saksamaalt Rootsi. Aastal 1957 sai piiskopiks (kuna piiskopiamet muudeti peapiiskopiametiks ja vikaarpiiskopiamet piiskopiametiks).
Johannes Oskar Lauri oli Eesti Komitee esimees. Ta valiti 1966., 1968. ja 1970. aastal Eesti Komitee Asemike Kogusse.
Valiti Kirikukogu poolt 26. mail 1964 peapiiskopiks. Emerituuri läks 31. detsembril 1971. Tema ametijärglaseks sai Konrad Veem.
Ta kandideeris I Riigivolikogu valimistel 54. ringkonnas.
Paabeli torn

Paabeli torn oli Piibli järgi taevani ulatuv torn, mille tahtsid rajada tulevase Paabeli uhkeks muutunud asukad. Jumal vihastas nende kavatsuse peale ja segas ära ehitajate keeled, nii et need ühel päeval järsku enam omavahel kõnelda ei saanud, läksid laiali ning jätsid torniehituse pooleli. 
Seda on kirjeldatud 1. Moosese raamatu 11. peatükis salmides 1–9: "Kogu maailmas oli aga üks keel ja ühesugused sõnad. Ja sündis, kui nad hommiku poolt teele läksid, et nad Sinearimaal leidsid oru ja jäid sinna elama. Nad ütlesid üksteisele: "Tehkem nüüd telliskive ja põletagem neid hästi. Siis olid telliskivid neile ehituskivideks ja maapigi oli sideaineks. Ja nad ütlesid: "Tulge, ehitagem enestele linn ja torn, mille tipp oleks taevas, ja tehkem enestele nimi, et me ei hajuks üle kogu maailma!" Aga Issand tuli alla vaatama linna ja torni, mida inimlapsed ehitasid. Ja Issand ütles: „Vaata, rahvas on üks ja neil kõigil on üks keel, ja see on alles nende tegude algus. Nüüd ei ole neil võimatu ükski asi, mida nad kavatsevad teha! Mingem nüüd alla ja segagem seal nende keel, et nad üksteise keelt ei mõistaks!" Ja Issand pillutas nad sealt üle kogu maailma ja nad jätsid linna ehitamata. Seepärast pandi sellele nimeks Paabel, sest seal segas Issand ära kogu maailma keele ja sealt pillutas Issand nad üle kogu maailma."
Ajalooline tagapõhi.
Legendi Paabeli tornist on seostatud mitme ajaloolise ehitisega. Kõige sagedamini peetakse selle aluseks Babüloni tsikuraati nimega Etemenanki, mis oli algselt rajatud oletatavasti 2. aastatuhandel eKr. Aegade jooksul on Etemenankit korduvalt purustatud ja jälle üles ehitatud.
Hilisemate kirjelduste järgi (seda on maininud ka Herodotos) oli tsikuraat seitsmekorruseline. Välistrepid viisid selle tippu, kus paiknes tempel, milles elas Babüloonia peajumal Marduk. Tellistest ehitatud hoone oli 91 meetrit kõrge ja selle põhi oli ristkülikukujuline. Seda on nimetatud maailmaimeks, ehkki Vana-Kreekast pärit seitsme maailmaime loendites seda tavaliselt ei mainita.
On võimalik, et Assüüria vallutuse järel Babüloni küüditatud heebrealased võtsid Etemenanki taastamisest osa ja sealtkaudu jõudis legend Paabeli tornist vanasse testamenti.